alexandrainst/scandi-wiki huggingface dataset:
Luis Alberto Romero

Luis Alberto Romero Alconchel (født 28. september 1992) er en spansk fotballspiller som spiller for den italienske klubben SS Lazio. Han har tidligere spilt for Sevilla FC og Barcelona B.

Klubbfotball

Sevilla 
Luis Alberto tilbrakte de to første sesongene sine på reservelaget til Sevilla og spilte kamper i Segunda División B, scoret blant annet 15 mål i 2010–11 sesongen. Den 16. april 2011 debuterte han på førstelaget i La Liga, i et 1–0 tap borte for Getafe CF.

Utlån til Barcelona 
I august 2012 ble Alberto lånt til FC Barcelona B på en ettårs avtale, der det katalanske laget også hadde en opsjon på å gjøre overgangen permanent på slutten av 2012–13 sesongen.

Han debuterte den 2. september, når han spilte 2 minutter i en 2–0 seier hjemme over Sabadell, og han avsluttet som lagets toppscorer, kun slått av Gerard Deulofeu.

Liverpool 
Luis Alberto ble klar for Liverpool FC den 22. juni 2013 på en overgangssum verdt 6,8 millioner pund. 

Den 1. september debuterte Luis Alberto i en offisiell kamp, når han kom inn som innbytter for Philippe Coutinho i de 7 siste minuttene i 1–0 seieren hjemme over Manchester United. Den 15. desember, like etter at han scoret et hat-trick i en U21-kamp for «the Reds», bidro han med en målgivende pasning til Luis Suárez i 5–0 seieren borte over Tottenham Hotspur.
I sin debutsesong, fikk han totalt 12 kamper, derav 9 i Premier League.

Utlån til Malaga 
26. juni 2014 ble det bekreftet at Alberto gikk på et sesonglangt utlån til Malaga. Malaga fikk også en opsjon på lån av Alberto i ytterligere en sesong.

Se også 
 Statistikk om Liverpool FC.

Referanser

Eksterne lenker 
 
  Spillerprofil hos Soccerway.com

Spanske fotballspillere
Fotballspillere for Sevilla FC
Fotballspillere for FC Barcelona B
Fotballspillere for Liverpool FC
Fotballspillere for Málaga CF
Fotballspillere for Deportivo de La Coruña
Fotballspillere for SS Lazio
Personer fra provinsen Cádiz
Fødsler i 1992
Blå ridderhatt

Blå ridderhatt  (Lepista nuda) er en skivesopp i Tricholomataceae-familien. Den er en utmerket matsopp. Soppen har en blåaktig hatt og skiver. Den kan ligne enkelte blå slørsopper, men kan gjenkjennes som på sitt rustbrune sporepulver, som er blekt skittenrosa hos blå ridderhatt.

Utbredelse 
Den vokser i råtnende løv, bar, gress og kompost, ofte i hekseringer. Mesteparten av rapporterte funn finnes i Europa og i østlige og nord-vestlige områder av Nord-Amerika, sør til Mellom-Amerika. I tillegg finnes den i Japan og på østkysten av Australia. Den finnes i hele Norge, men med flest funn på østlandet.

Bildegalleri

Referanser

Eksterne lenker 
 
 Harmaja, H. (2003). Notes on Clitocybe s. lato (Agaricales). Ann. Bot. Fennici 40: 213-218.

Skivesoppordenen
Matsopp
Filosofiåret 1927

Filosofiåret 1927 er en oversikt over hendelser, utgivelser og personer med tilknytning til filosofi i 1927.

Hendelser 
 Henri Bergson ble tildelt nobelprisen i litteratur for 1927 «som anerkjennelse av hans rike og vitaliserende ideer og glimrende måter som de har blitt presentert på».

Publiseringer 
 Bertrand Russell, Why I Am Not a Christian (1927)
 George Sarton, Introduction to the History of Science (1927-1948)
 Carl Schmitt, Der Begriff des Politischen (1927)
 Martin Heidegger, Sein und Zeit (Væren og tid) (1927)

Fødsler 
 5. januar – Dieter Henrich, tysk filosof (subjektivitet, filosofiens historie, estetikk)
 29. januar – Edward Paul Abbey, naturforsker, filosof og forfatter fra USA (miljøvern) (død 1989)
 26. februar – Hans Heinz Holz, tysk marxistisk filosof (død 2011)
 26. april – Gerardo Marotta, italiensk advokat og filosof (død 2017)
 5. mai – Robert Spaemann, tysk religonsfilosof (død 2018) 
 7. mai – Joseph Agassi, israelsk filosof
 24. august – Guido Ceronetti, italiensk poet, filosof og forfatter (død 2018)
 4. september – John McCarthy, vitenskapsmann fra USA, (kunstig intelligens) (død 2011)   
 12. september – Armando Plebe, italiensk filosof og politiker (død 2017)
 23. september – Klaus Heinrich, tysk religonsfilosof (død 2020)  
 14. oktober – Thomas Luckmann, tysk sosiolog og filosof (død 2016)
 23. oktober – Leszek Kołakowski, polsk filosof og idehistoriker, blant annet kritiske analyser av marxisme (død 2009)
 31. oktober – Edmund Gettier, filosof fra USA ("Is Justified True Belief Knowledge?" (Er rettferdiggjort sann tro kunnskap?) (død 2021)
 5. november – Emilio Lledó, spansk filosof
 29. november – Günter Rohrmoser, tysk sosialfilosof (død 2008)
 8. desember – Niklas Luhmann, tysk sosiolog og filosof (død 1998)
 14. desember – Giwi Margwelaschwili, tysk-georgisk forfatter og filosof (fenomenologi) (død 2020)
 19. desember - Norman Lamm, rabbiner, filosof og pedagog fra USA (død 2020)
 20. desember – David Markson, romanforfatter fra USA, (Wittgenstein's Mistress) (død 2010)
 Wilfred Peltier, kanadisk forfatter og filosof (død 2000)

Dødsfall 

|-
|Februar || 19. || Georg Brandes  ||  || forfatter, kritiker og filosof ||align=center|85 ||align=center|1842 || 
|}
 9. januar – Houston Stewart Chamberlain, britisk forfatter og filosof (født 1855)
 31. mars – Kang Youwei, kinesisk reformator og forfatter (født 1858)
 1. juni – John Bagnell Bury, irsk historiker, filolog og filosof (født 1861) 
 3. august – Edward Titchener, engelsk filosof og psykolog (født 1867)
 15. september – Herman Gorter, nederlandsk poet og filosof (sosialisme) (født 1864)
 26. september – Arthur Trebitsch, østerriksk forfatter og filosof (født 1880)
 23. oktober – Bernát Alexander, ungarsk filosof og forfatter (født 1850)

Referanser
Granit Xhaka

Granit Xhaka (født 27. september 1992) er en sveitsisk fotballspiller som spiller for den engelske klubben Arsenal FC og det sveitsiske landslaget.

Han har også en eldre bror som heter Taulant Xhaka som spiller for den sveitsiske fotballklubben Basel.

Den 25. mai 2016 signerte Arsenal Granit Xhaka fra Borussia Mönchengladbach.

Landslaget 
Han ble tatt ut i  EM-tropp til EM i Frankrike 2016.

Han ble tatt ut i ' tropp til VM i fotball 2018 i Russland.

Han ble tatt ut i ' EM-tropp til EM i fotball 2021.

Han ble tatt ut i ' tropp til VM i fotball 2022 i Qatar.

Referanser

Eksterne lenker 
 
 Profile at FC Basel 
 Profile at Swiss Football League 

Sveitsiske fotballspillere
Spillere i Fotball-VM 2014
Spillere i Fotball-EM 2016
Spillere i Fotball-VM 2018
Spillere i Fotball-VM 2022
Spillere i Fotball-EM 2021
Fotballspillere for FC Basel
Fotballspillere for Borussia VfL 1900 Mönchengladbach
Fotballspillere for Arsenal FC
Personer fra Pristina
Fødsler i 1992
Erdal Rakip

Erdal Rakip (født 14. februar 1996) er en svensk fotballspiller som spiller for Malmö FF.

Karriere som klubbspiller 
Rakip spilte første kamp i Allsvenskan da Malmö FF møtte IF Brommapojkarna borte den 1. juni 2013. Rakip signerte 17. juni 2013 en kontrakt som løper ut 2015-sesongen. Den 15. juli 2014 forlenget Rakip kontrakten med Malmö FF med ytterligere tre og et halvt år. 2014-sesongen spilte Rakip 14 seriekamper for Malmö FF, samt deltok i klubbens kamper i gruppespillet av 2014/2015-utgaven av UEFA Champions League.

Landslagskarriere 
Rakip spilte første landslagsturnering spilte VM for U17-lag i 2013 i De forente arabiske emirater, hvor Sverige tok bronsemedalje. Rakip scoret første mål for U17-laget i kvartfinalen, som ble spilt mot Honduras. Rakip spilte seks av sju kamper for Sverige i turneringen, men mistet første kampen i gruppespillet på grunn av karantene.

Spillerstatistikk 
Oppdatert 19. juli 2014

Referanser

Eksterne lenker 
 
 «Erdal Rakip», profil på Malmö FFs hjemmesider 
 «Erdal Rakip», profil på SvFFs hjemmeside 

Svenske fotballspillere
Fotballspillere for Malmö FF
Fotballspillere for SL Benfica
Fotballspillere for Crystal Palace FC
Fødsler i 1996
Synnfjell

Synnfjell er et fjellparti som ligger midt mellom Lillehammer og Fagernes. Brorparten av området ligger i Torpa i Nordre Land kommune, men i vest har Valdreskommunen Etnedal en bra bit. Selve toppunktet Spåtind (1414 moh) er grensepunkt mellom de to kommunene. Fjellmassivet ruver godt i forhold til omgivelsene. Derfor har Spåtind en vid utsikt i nær sagt alle himmelretninger. I sør skimtes Norefjell og mot sørvest ligger Hallingskarvet, Skogshorn i Hemsedal. Valdresfjellene Rundemellen og Skaget sees i vest. Mot nordvest dukker Jotunheimens spisse tagger opp med blant annet Hurrungane og Glittertinden. Mer mot høyre dukker Rondane opp. Det er lett å kjenne igjen karakteristiske topper som Stor-Sølnkletten i Alvdalsfjellene og Muen i Ringebufjellet. Alpinanlegget ved Hafjell er også godt synlig.

Synnfjell har tradisjonelt vært svært viktig for Torpingene med sæterdrift, jakt og fiske. Selv om det fortsatt foregår sætring, er det lite av det nå,  imot for før. Torpa Statsallmenning med et areal på 51.000daa gjør at de fleste gårdsbruk i Torpa har allmenningsrett i fjellet.

I Synnfjellet ligger det også en stor mengde hytter, samt flere turistbedrifter. Området er et yndet utfartsområde på vinterstid med sine flere hundre kilometer med preparerte løyper i sitt lettgådde og snøsikre terreng. Det årlige hundekjørerløpet Mush Synnfjell arrangeres her med start og målgang i alpinbakken ved Spåtind Sport Hotel.

Vernede områder er det også i Synnfjellet, med søndre del av Langsua nasjonalpark, Oppsjømyra naturreservat, Storlægeret landskapsvernområde, Røssjøen naturreservat og Skardberga naturreservat. Synfjellet er også et av de få stedene den sjeldne arten skjeggklokke vokser.

Bilder

Litteratur 
Kåre Kompelien (2005): Synnfjellet i våre hjerter. ISBN 978-82-91525-13-7
Tom Schandy og Tom Helgesen (2006): Naturperler i Oppland. ISBN 82-995682-7-7

Eksterne lenker 
  Torpa fjellstyre
  Hugulia velforening
  Visit Synnfjell 
  Visit Synnfjell

Torpa
Nordre Lands geografi
Etnedals geografi
Arne-Christian Mohn

Arne-Christian Mohn (født 17. juni 1959) er en norsk lokalpolitiker for Arbeiderpartiet. Siden 2015 er han ordfører i Haugesund. Han var også Arbeiderpartiets ordførerkandidat ved kommunevalget i 2011. Han har vært medlem av Haugesund kommunestyre siden 2004.

Mohn er lege/kirurg og arbeider ved Haugesund sjukehus (Helse Fonna).

Referanser 

Lokalpolitikere i Haugesund
Ap-politikere i Rogaland
Festong

Festong (fransk feston, italiensk festone) er en bueformet dekorasjon av sammenflettede blomster, bladverk, frukter og bånd. I antikken dekorerte man ofte templer og altere med blomsterbånd. En festong etterligner slike naturlige girlandere, men er laget i sten, gips, tre, netall eller lignende. Festonger er svært vanlige dekorasjonslementer i empirestil.
 
Festonger som arkitektonisk element ble i stor grad benyttet både av de gamle grekerne og romerne og dannet den viktigste dekorasjon av altere, friser og paneler. Endene av båndene er ofte formet til sløyfer eller vridde bånd, eller det kan henge ytterligere elementer nedover fra festepunktene. Dette kalles dråpe eller margent.

Motivet er senere brukt i klassisistisk og nyklassisistisk arkitektur og kunsthåndverk, spesielt i keramikk og på sølvgjenstander. Variasjoner over grunntemaet er tallrike. For eksempel kan båndene henges fra en dekorert knute, holdes i gapet på løver eller henges over oksehoder som i Vestatempelet på Forum Romanum.

Se også 
 Ornamentikk

Bygningsdetaljer
Ornament
Boström 31 Mk II

Boström 31 Mark 2 er en seilbåt som ble tegnet av en av Sveriges mest kjente båtkonstruktører, Bruno Boström i 1974. 

Båttypen har flere ganger vært brukt til jordomseilinger.

Se også
 Boström 37.
 MAGNIFIK MIDGET.
 MINETTE.

Eksterne lenker
 Den Tyske Boström 31 klubben.
 Sailboatdata.com: 

Kjølbåtmodeller
Henrik Lysholm

Henrik Lysholm (født 22. oktober 1790 i Trondhjem, død 23. mai 1860 samme sted) var en norsk embedsmann og stortingsmann for kjøpstedene Trondhjem og Levanger.

Liv og virke 
Han var sønn av kjøpmann og stortingsmann Johan Mølmann Lysholm og hustru Cecilie Catharina Fabricius. Familien tilhørte Trondhjems handelspatrisiat, det såkalte Søgadepatrisiatet, som overveiende var av sønderjysk herkomst. Lysholm-slekten hadde innvandret fra Flensborg på 1700-tallet. Moren var av en dansk-norsk presteslekt. Han giftet seg i 1819 med den københavnske kjøpmannsdatteren Louise Augusta Hundewadt, som han fikk barn med.

Han tok studentereksamen ved Trondhjems katedralskole i 1811 og juridisk embedseksamen med laud ved Københavns Universitet i 1815. I 1816 fikk han bevilling som prokurator (advokat) for Søndre Trondhjems amt og Trondhjems byrett, og i 1819 utnevnt til prokurator ved Trondhjems stiftsoverrett. Da Norges Bank ble opprettet i 1816, ble hovedkontoret lagt til Trondhjem, og Lysholm ble ansatt som ekspedisjonssekretær eller direksjonssekretær. Han satt i stillingen frem til 1846, da han selv trådte inn i bankens direksjon (styre), hvor han satt frem til sin død i 1860. I mellomtiden hadde Lysholm også blitt utnevnt til byens politimester 1829–1840, byfogd og notarius publicus 1840–1848 samt borgermester 1848–1860.

Han hadde en rekke andre offentlige verv, så som medlem og varaordfører i Trondhjem bystyre i en årrekke, medlem av direksjonen i Trondhjems Sparebank 1837–1850 og fungerende forstander ved Thomas Angells Stiftelser 1829–1830. Lysholm var innvalgt som stortingsmann for Trondhjem 1839–1841, og møtte som varamann for avdøde Honoratus Bonnevie i perioden 1848–1850. Lysholm satt i flere stortingskomiteer om bank- og pengevesenet og om skattevesenet i byene.

Lysholm hadde også interesser i Bakklandet gård og teglverk, som han eide sammen med byskriver Olaus Wahl. På gårdens grunn ble også den såkalte Fabriken ved Nidelven, forløperen til Trondhjems Mekaniske Værksted, anlagt i 1843.

Lysholm var medlem av Klubselskabet Harmonien og selskapets presiderende direktør 1848–1850. I 1826 ble han også tatt opp som medlem av Det Kongelige Norske Videnskabers Selskab.

Henrik Lysholm ble utnevnt til ridder av den svenske Vasaordenen.

Referanser

Eksterne lenker 
 
 

Stortingsrepresentanter for Trondheim og Levanger
Stortingsrepresentanter 1848–1850
Stortingsrepresentanter 1839–1841
Norske embets- og tjenestemenn
Norske politimestere
Norske advokater
Alumni fra Københavns Universitet
Medlemmer av Det Kongelige Norske Videnskabers Selskab
Vasaordenen
Personer fra Trondheim kommune
RokokoPosten

RokokoPosten er en dansk nettavis med satiriske og humoristiske nyhetsinnslag som har utgitt artikler siden september 2010. 

RokokoPosten er grunnlagt av Mikkel Andersson, Annica Carlsen, Zenia Larsen og Marta Sørensen. Avisen karikerer medienes formspråk med dypt alvor, og er i samme genre som den amerikanske nettavis og organisasjon The Onion. RokokoPosten ble i 2011 kåret som årets beste medie av det danske online fagmagasinet Kommunikationsforum, og hadde i begynnelsen av 2012 rundt 200 000 sidevisninger om måneden. Høsten 2013 utkom avisens beste nyheter i bokform  og senere samme år, inngik nettavisen en avtale om å utkomme sammen med den jyske avisen Jyllands-Posten.

Referanser

Eksterne lenker 
 RokokoPostens hjemmeside

Nettaviser
Satire
Aviser etablert i 2010
Patrick Kane

Patrick Timothy Kane, jr. (født 19. november 1988 i Buffalo, New York) er en ishockeyspiller fra USA. Han spiller for tiden høyre ving eller senter for Chicago Blackhawks i National Hockey League. Han ble etter sesongen 2012–2013 tildelt Conn Smythe Trophy for sin innsats i Stanley Cup-sluttspillet 2013

Kane ble i draftet som førstedraft av Chicago Blackhawks i 2007 og har siden spilt der.

Han deltok på Det amerikanske landslaget under Vinter-OL i 2010 i Vancouver hvor han vant sølv. I 2007 var han med på å vinne bronse i U20-VM og gull i U18-VM året før.

Referanser

Eksterne lenker 
 
 

Ishockeyspillere fra USA
Ishockeyspillere for Chicago Blackhawks
Olympiske sølvmedaljevinnere for USA
Medaljevinnere under Vinter-OL 2010
Deltakere for USA under Vinter-OL 2010
Ishockeyspillere under Vinter-OL 2010
Deltakere for USA under Vinter-OL 2014
Ishockeyspillere under Vinter-OL 2014
Personer fra Buffalo
Olympiske medaljevinnere i ishockey
Peder Svendsen

For fotballspilleren med samme navn, se Peder Svendsen (fotballspiller).

Peder Svendsen (født 13. november 1868 i Frol i Nord-Trøndelag, død 6. juni 1933 i Trondhjem) var en norsk emissær for Godtemplarordenen/IOGT og stortingsmann for Trondhjem og Levanger 1901–1903.

Han var sønn av predikant Faste Svendsen og hustru Gurine Pedersdatter Borgsmoen. Peder Svendsen ble født på Rokne utenfor Levanger, og familien flyttet til Namsos tre år senere. Mesteparten av oppveksten tilbragte han på Fannestrand utenfor Molde.

Han gikk latinskolen i Molde, deretter i lære som smed i Trondhjem. Etter å ha vært utenlands en periode, etablerte han i 1890 et maskinverksted i byen sammen med en kompanjong. I 1894 ble Svendsen ansatt som reisesekretær i Godtemplarordenen, og engasjerte seg som emissær for avholdsbevegelsen på heltid. Han utmerket seg som folketaler, og i løpet av 40 år holdt han anslagsvis 15 000 foredrag for til sammen 3 millioner tilhørere, og stiftet 300 losjer. Han reiste i både Skandinavia og store deler av Amerika.

Svensen var medlem av Trondhjem bystyre for Venstre 1902–1904 og medlem av bystyre og formannskap for Arbeiderpartiet 1905–1907. Han var stortingsmann for Trondhjem og Levanger 1901–1903, mens han ennå representerte Venstre. Han ble foretrukket som representant for arbeiderklassen, og godtok nominasjonen i harme over behandlingen som ungdomsvennen og losjebroren Hans Hagerup-Lyngvær hadde fått. Svendsen var medlem av Lagtinget og Stortingets sosialkomité, men talergavene hans kom ikke fullt til sin rett i stortingssalen.

Referanser

Litteratur

Eksterne lenker 
 

Stortingsrepresentanter fra Venstre
Stortingsrepresentanter for Trondheim og Levanger
Stortingsrepresentanter 1901–1903
Lokalpolitikere i Trondheim
Ap-politikere i Sør-Trøndelag
Venstre-politikere i Sør-Trøndelag
Norske foreningspersoner
Personer fra Molde kommune
Husmorvikar

En Husmorvikar var et yrke etablert for å avlaste småbarnsfamilier i de tilfellene der kona/husmora på grunn av fødsel, sjukdom eller av andre årsaker ikke lenger kunne utføre de daglige gjøremål. Arbeidet var særlig knyttet til stell og omsorg for barn, matlaging og rengjøring. Ordningen med kommunalt ansatte husmorvikarer ble igangsatt like etter andre verdenskrig.

Historikk 
Husmorvikarsaken ble fremmet av Norges husmorforbund, som ivret for at vikarene skulle ha en spesialisert utdanning. Sammen med andre kvinneorganisasjoner kjempet de for at kommunene skulle opprette vikarstillinger og lokale husmorvikarnemnder. Husmorvikarnemnden skulle være et rådgivende og sakkyndig organ for kommunen. I mange tilfeller organsierte nemnda virksomheten ved å formidle kontakten mellom familiene og husmorvikarene.

Fram til ca. 1970 var husmorvikarordningen en viktig del av kommunenes sosialtilbud. Særlig fra 1970-tallet ble vikarenes arbeidsområde utvidet til også å gjelde eldre mennesker og familier med sosiale problemer. Selv om ordningen nå er kraftig redusert, tilbyr fremdeles mange kommuner, deriblant Bergen, omsorgsbistand rettet mot småbarnsfamilier.
 
Det fantes kommunale husmorvikarnemnder, og der disse har avlevert arkiver til arkivinstitusjoner vil informasjon finnes der. Etter som husmorbevegelsen stod sentralt i etableringen av ordningen, kan man finne informasjon også i husmorlagsarkiver.

Litteratur  
 Haugdal, Birger 1998. I mor sitt sted. Husmorvikaryrket – idealer og praksis. Hovedoppgave i etnologi, Universitetet i Bergen. 
 Mykland, Liv og Kjell-Olav Masdalen 1987. Administrasjonshistorie og arkivkunnskap. Kommunene. Universitetsforlaget.

Eksterne lenker 
 Husmorvikarer - oppslagsverket oVe, artikkel av Birger Haugdal, Bergen Byarkiv.

Familie
Titler
Toten skolehjem

Toten skolehjem ble opprettet på Sletner gård i Eidsberg kommune i 1900 under navnet Sletner skolehjem. Da hjemmet ble flyttet til Øvre Rogneby gård på Østre Toten i 1913, endret det navn til Toten skolehjem. I årene 1951–1977 var navnet Toten offentlige skole, i 1977–1992 Rogneby skole, og i 1992–1999 Rogneby kompetansesenter. Til 1992 fungerte skolen som en tradisjonell spesialskole. 
Frem til 1989 var skolen forbeholdt jenter mellom 12 – 16 år.

Eksterne lenker 
 Toten skolehjem - oppslagsverket oVe, artikkel av  Åsta Vadset, Bergen Byarkiv.

Østre Totens historie
Skoler i Oppland
Utdanningsinstitusjoner etablert i 1900
Skoler i Østre Toten
Toten offentlige skole

Toten offentlige skole var en skole opprettet på Sletner gård i Eidsberg kommune i 1900 under navnet Sletner skolehjem. Da hjemmet ble flyttet til Øvre Rogneby gård på Østre Toten i 1913, endret det navn til Toten skolehjem. I årene 1951–1977 var navnet Toten offentlige skole, i 1977–1992 Rogneby skole, og i 1992–1999 Rogneby kompetansesenter. Til 1992 fungerte skolen som en tradisjonell spesialskole. 
Frem til 1989 var skolen forbeholdt jenter i alderen 12–16 år med atferdsvansker .
 
Arkivet etter skolen befinner seg ved Statsarkivet i Hamar. I arkivene etter barnevernsnemnder og sosialkontorer, oppbevart ved lokale NAV-kontor eller kommunale arkivinstitusjoner, kan det finnes opplysninger om plassering av barn i denne institusjonen.

Eksterne lenker  
 Toten offentlige skole - oppslagsverket oVe, artikkel av  Åsta Vadset, Bergen Byarkiv.

Østre Totens historie
Skoler i Oppland
Utdanningsinstitusjoner etablert i 1900
Opplands utdanningshistorie
Skoler i Østre Toten
ADRA Norge

ADRA Norge (Adventist Development and Relief Agency, Norge) er Adventistsamfunnets utviklings- og nødhjelpsorganisasjon. Organisasjonen ble etablert i 1984 og er en del av et globalt nettverk med arbeid i ca. 130 land. I 1993 ble den organisert som en stiftelse.

Referanser

Eksterne lenker 
 http://www.adranorge.no/

Norske humanitære organisasjoner
Adventistene
Porta Pia

Porta Pia er en byport i den aureliske forsvarsmuren rundt Roma.

Bygging 
Byggingen av byporten ble initiert av pave Pius IV som en forsterkning av byen forsvar, og porten er oppkalt etter ham. Porten ble tegnet av Michelangelo som en erstatning  for Porta Nomentana som ligger noen hundre meter lengre sør og som ble stengt på denne tiden. Byggearbeidene foregikk i årene 1561 til 1565og ble slik fullført etter arkitekten død.

Fasaden som vender ut fra byen ble fullført i 1869 av Virginio Vespignani.

Porta Pia-bresjen 

Det var rett vest for Porta Pia at de italienske styrkende ved hjelp av artilleriild slo en rundt 12 meter bred bresje 20. september 1870 slik at soldater fra Bersaglieri kunne rykke inn i byen i forbindelse med Italias samling. 

Det er ved området for bresjen reist et monument og reist en bronseplate til minne om disse hendelsene. Mot porten, på plassen på utsiden av porten er det reist et monument for Bersaglieri i 1932, på oppdrag fra Mussolini. I bygningen mellom de to søylene i porten var det tidligere et tollhus for innreisende til byen, mens idag huser bygningen Bersaglieris historiske museum. Den tidligere gaten Via Pia som gikk fra Porta Pia og videre inn mot byens sentrum ble omdøpt til Via XX Settembre («20. september-gaten»).

Attentat mot Mussolini 
11. september 1926 ble Mussolini utsatt for et attentat på dette stedet, da anarkisten Gino Lucetti kastet en bombe mot ham, uten noen virkning.

Eksterne lenker 
  Le decorazioni di Porta Pia

Byporter i Roma
Byggverk fullført i 1565
Renessansens arkitektur
Quartiere Nomentano
Peter Joakim Lassen

Peter J. Lassen (født 24. oktober 1930, død 15. august 2019) var en dansk forretningsmann og kunstsamler. Han er grunnlegger av oppbevaringssystemet Montana Møbler som han startet i 1982.

Referanser

Eksterne lenker 
 Montana shelving system by Peter J. Lassen for Montana Møbler (DK)

Danske designere
Dannebrogordenen
Danske kunstsamlere